Артыкул 15.8 Кодэкса Рэспублікі Беларусь аб адміністрацыйных правапарушэннях прадугледжвае штрафныя санкцыі за парушэнне патрабаванняў па ахове і выкарыстанні дзікарослых раслін, якія ўключаны ў Чырвоную кнігу краіны, і месцаў іх росту. У залежнасці ад абставін можна “пазбавіцца” ад сумы ў памеры ад 10 да 1000 базавых велічынь. У выпадку продажу мядзведжай цыбулі ці іншых раслін-“чырванакніжнікаў” ужываецца артыкул 12.17 КаАП, які цягне накладанне штрафу ў памеры ад 2 да 10 БВ. У мэтах захавання гэтага віду расліны Мінпрыроды заклікае грамадзян выконваць рашэнне, якое забараняе збор і продаж чарамшы, і не стымуляваць нядбайных грамадзян яе пакупкай.